b'\n_START_ARTICLE_\n3,913 changes in the Book of Mormon\n_START_SECTION_\n\xc3\x86ndringerne i Mormons Bog\n_START_PARAGRAPH_\nRigtig mange af \xc3\xa6ndringerne er grammatiske \xc3\xa6ndringer, fx kan n\xc3\xa6vnes \xc3\xa6ndringen fra hvad (som om ting og dyr) til hvem (som om mennesker), der er blevet foretaget flere hundrede gange. Dertil udg\xc3\xb8r \xc3\xa6ndringer af stavem\xc3\xa5den ogs\xc3\xa5 en del af \xc3\xa6ndringerne. Fx var "Angola" (Mormon 2:4) f\xc3\xb8rhen "Angelah" og en mere betydelig \xc3\xa6ndring var "Cumorah", som alle steder i 1830-udgaven var stavet "Camorah"._NEWLINE_I 1830-udgaven stod der flere steder, at Jesus var Gud Fader fx i 1. Nefi 11:18, 21, 32 (s. 49-50 i 1830-udgaven). Dette er direkte imod Mormonkirkens nuv\xc3\xa6rende l\xc3\xa6re. En anden n\xc3\xa6vnev\xc3\xa6rdig \xc3\xa6ndring er, at Joseph Smith blev n\xc3\xa6vnt som forfatteren p\xc3\xa5 b\xc3\xa5de titelbladet og i de 8 vidners vidnesbyrd i 1830-udgaven, i alle senere udgaver n\xc3\xa6vnes han i stedet som overs\xc3\xa6tteren. I 1830-udgaven af Mormons Bog var de 8 vidners vidnesbyrd om Mormons Bog desuden i slutningen af bogen i mods\xc3\xa6tning til i dag.'